**HRT International** (kraće **HRT Int.** prije **Peti program Hrvatske radiotelevizije** ili **HTV 5**) je peti televizijski program Hrvatske radiotelevizije koji je s emitiranjem počeo 1. siječnja 2018. godine, a namijenjen Hrvatima izvan Republike Hrvatske te međunarodnoj javnosti. Pristup satelitskomu signalu moguć je u Europi, Sjevernoj Americi, Australiji i na Novome Zelandu, a emitiraju se specijalizirani sadržaji namijenjeni hrvatskim iseljenicima i međunarodnoj javnosti, odabir sadržaja četiriju HRT-ovih nacionalnih televizijskih programa te izbor iz arhivskoga materijala Hrvatske radiotelevizije.

Program
-------

Među sadržajima namijenjenima Hrvatima izvan Republike Hrvatske i međunarodnoj javnosti bit će televizijske vijesti na engleskome, njemačkome i španjolskome jeziku te dokumentarne serije "Otkrivamo Hrvatsku" i "Hrvatska, moj izbor" u kojima je portretirana sudbina iseljenih Hrvata, povratnika i stranaca u Republici Hrvatskoj. Na rasporedu će biti i dokumentarni sadržaji koji prate povijesne veze između Republike Hrvatske i svijeta i bilježe vrijednost hrvatske kulturne baštine te specijalizirana emisija za hrvatske manjine i iseljeništvo, odnosno hrvatski narod u Bosni i Hercegovini.

Peti program Hrvatske televizije (HRT Int.) će spomenute sadržaje ponuditi i na engleskome, njemačkome i španjolskome jeziku kako bi se Republiku Hrvatsku u svjetskim razmjerima učinilo bliskom ne samo mlađim naraštajima hrvatskih iseljenika, nego i strancima. Osmosatni program, koji će sadržavati približno devedeset minuta specijaliziranih sadržaja na dan, emitirat će se još dvaput dnevno kako bi se pokrile sve vremenske zone i područja sa znatnim brojem hrvatskih iseljenika.

Pokretanjem novoga programa ispunjava se obveza Hrvatske radiotelevizije koja proizlazi iz Ugovora između Hrvatske radiotelevizije i Vlade Republike Hrvatske prema kojoj javni medijski servis ima zadaću što bolje informirati Hrvate diljem svijeta i međunarodnu javnost kako bi se promicale hrvatske kulturne, tradicijske, prirodne, turističke i brojne druge posebnosti. Uspostavom toga programa, čiji će sadržaji biti dostupni i s pomoću multimedijske usluge HRTi (ali ne i drugih hrvatskih digitalnih televizija ili telekomunikacijskih operatera), Hrvatska radiotelevizija uključuje se i u trend članica Europske radiodifuzijske unije (engl. *European Broadcasting Union*), koje emitiraju satelitski televizijski program.

Izvori
------

1. 1 2 3 4  HRT Prikazuje: Hrvatska radiotelevizija u ponedjeljak pokrenula Peti program Hrvatske televizije (objavljeno 1. siječnja 2018.), pristupljeno 2. siječnja 2018.

Vanjske poveznice
-----------------

* Službene stranice Hrvatske radiotelevizije

| * p
* r
* u
Hrvatska radiotelevizija |
| --- |
| Televizija | 

|  |  |
| --- | --- |
| Nacionalni | HRT 1 • HRT 2 • HRT 3 • HRT 4 |
| Međunarodni | HRT International |

 |
| Radio | 

|  |  |
| --- | --- |
| Nacionalni | HR 1 • HR 2 • HR 3 |
| Regionalni | Radio Sljeme • Radio Osijek • Radio Pula • Radio Rijeka • Radio Zadar • Radio Knin • Radio Split • Radio Dubrovnik |
| Međunarodni | Glas Hrvatske |
| Glazbeni | Klapska glazba • Tamburaška glazba • Rock glazba • Jazz glazba • Pop glazba • Klasična glazba |

 |